
Z A P I S N I K
34. sjednice Vijeća Mjesnog odbora Knežija, održane 21. veljače 2024. u prostorijama Mjesnog odbora Knežija, Albaharijeva ulica 2, s početkom u 19:00 sati

NAZOČNI ČLANOVI VIJEĆA: Jelena Holy, Davor Nikolić, Valentina Knežević, Marija Vulić, Snježana Prpić Rudić, Zrinka Vrbanus Bajdak; Jan Mickovski,
NENAZOČNI ČLANOVI VIJEĆA: Tomislav Stančić, Lindijana Jušić,
OSTALI NAZOČNI: Nema

	Predsjedava: Valentina Knežević, predsjednica Vijeća
	Zapisnik vodi: Marija Vulić, potpredsjednica Vijeća
		Predsjednica konstatira da je nazočno 7  od ukupno 9 članova Vijeća, što znači da Vijeće može pravovaljano odlučivati, te otvara 34. sjednicu Vijeća Mjesnog odbora Knežija.
		Vijeće jednoglasno prihvaća tekst zapisnika 33. sjednice Vijeća Mjesnog odbora Knežija, održane 24. siječnja, 2024., bez izmjena.
		Predsjednica predlaže da se sa prijedloga dnevnog reda ukloni pod točka 2b:
„ Postava zaštitnih stupića na kolniku u Ujevićevoj ulici sjeverno od kružnog toka 
do kolnog ulaza u dvorište Osnovne škole Matije Gupca“
[bookmark: _Hlk152069073]	Vijeće je jednoglasno usvojilo izmijenjeni dnevni red.
		Na prijedlog predsjednice Vijeće jednoglasno utvrđuje:

DNEVNI RED:
1. Prijedlog Izvješća o radu Vijeća Mjesnog odbora Knežija za 2023.
2. Postavljanje zaštitnih stupića u zoni pješačkog prijelaza južno od kružnog toka na 
križanju Ujevićeve ulice i Ulice Davorina Bazjanca
3. Postava uspornika i uspostava pješačkog prijelaza u ulici Kalinovica 2
4. Pitanja, prijedlozi i obavijesti

[bookmark: _heading=h.gjdgxs][bookmark: _Hlk152926344]Ad.1 Prijedlog Izvješća o radu Vijeća Mjesnog odbora Knežija za 2023.
Članovi Vijeća primili su materijal uz poziv.
Predsjednica usmeno informira nazočne o predmetu rasprave i odlučivanja.
U raspravi sudjeluju: svi članovi Vijeća.
Nakon rasprave Vijeće jednoglasno donosi

IZVJEŠĆE O RADU
VIJEĆA MJESNOG ODBORA KNEŽIJA
U 2023. GODINI

1. UVODNE NAPOMENE
Ukupni rad i djelovanje, kao i zadaće, prava i ovlasti Vijeća Mjesnog odbora Knežija normativno se zasnivaju na aktima u kojima se njegov djelokrug i aktivnosti precizno usmjeravaju i određuju propisanim odredbama. To su: Statut Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21-pročišćeni tekst i 16/22), Pravila Mjesnog odbora Knežija i Poslovnik o radu Vijeća Mjesnog odbora Knežija.
Programsko-plansko usmjerenje rada Vijeća definirano je usvajanjem nekih temeljnih dokumenata, odnosno pridržavanjem drugih ranije usvojenih, kao i onih koji predstavljaju pravno uporište za rad, a koji su, shodno tome, u svojoj ukupnosti bili programi vodilje za djelovanje Vijeća kroz 2023. godinu – Poslovnik Vijeća, Statut Grada Zagreba itd., a na temelju kojih su sjednice bile planirane, pripremane, sazivane i vođene.
2. SASTAV VIJEĆA
Sastav Vijeća čine:
Jelena Holy (ORAH), Lindijana Jušić (HDZ), Valentina Knežević (ZJN), Jan Mickovski (ZJN), Davor Nikolić (SDP), Snježana Prpić Rudić (ZJN), Tomislav Stančić (ZJN), Zrinka Vrbanus Bajdak (DP), Marija Vulić (ZJN).
          Za predsjednicu Vijeća Mjesnog odbora Knežija izabrana je Valentina Knežević, a za potpredsjednicu Marija Vulić.
	Dana 1. lipnja 2023. članu Vijeća Tomi Bošnjaku započinje mirovanje mandata iz osobnih razloga, dana 6. lipnja 2023. Lindijana Jušić započinje s obnašanjem dužnosti zamjenice člana Vijeća.
3. O RADU VIJEĆA
a) Predsjednica Vijeća
Predsjednica Vijeća vršila je svoje dužnosti temeljem odredbi Pravila Mjesnog odbora Knežija (članci 20. i 22.). Osim toga obavljao/la je i cijeli niz drugih aktivnosti vezanih uz poslove i zadaće funkcije koju obnaša. Poklanjao/la je izuzetno veliku pažnju komunikaciji s građanima s kojima je, zajedno s ostalim članovima Vijeća, obavljao/la razgovore po potrebi, prvenstveno u za to određenim terminima dežurstava Vijeća Mjesnog odbora, nastojeći im pomoći u rješavanju mnogobrojnih pitanja, posebno onih komunalne prirode.
Glavni činitelj upućenosti i uvida u aktualnu problematiku Četvrti, a s time i promptnog reagiranja na akutne probleme koji su zahtijevali ekspeditivno rješavanje bili su česti obilasci terena, u svako vrijeme pogotovo kad su se u dogovoru s predstavnicima stanara, određivala mjesta za nove spremnike za otpad ili očevidi zbog rješavanja prometnih problema. Tijesno je surađivala s predsjednicom Vijeća Gradske četvrti, osobito na redovnim sastancima koordinacije predsjednice Vijeća Gradske četvrti s predsjednicima vijeća mjesnih odbora.

b) Potpredsjednica Vijeća
Potpredsjednica Vijeća sukladno odredbama članka 21. Pravila Mjesnog odbora Knežija, njezinim dužnostima, pomagala je predsjednici u njezinom radu. 

c) Članovi Vijeća
Članovi Vijeća svoje pravo i dužnosti, određene člankom 13. Pravila Mjesnog odbora Knežija, ostvarivali su sudjelujući u radu sjednica Vijeća, ali i u suradnji sa stanovnicima MO-a. Njihovo se djelovanje očitovalo prvenstveno kroz sudjelovanje u raspravama te iznošenje prijedloga, pitanja i zahtjeva. Članovi Vijeća u tom su pogledu iskazali visoku spremnost za aktivno angažiranje, pri čemu je vidljiv porast angažmana u novom sazivu. Povrh toga, sudjelovali su u redovitim dežurstvima članova vijeća organiziranih radi ostvarivanja neposrednih kontakata i razmjene informacija s građanima, a sve u cilju što kvalitetnijeg i promptnijeg rješavanja najvažnijih problema svakodnevnog života građana, osobito onih komunalne prirode. Osim toga, članovi Vijeća primali su građane u terminima određenim za njihovo dežurstvo, te prema potrebi obilazili teren u skladu sa zahtjevima građana i Vijeća Gradske četvrti.

3.1.  SADRŽAJ I UČINCI RADA VIJEĆA
Što se tiče strukture akata Vijeća prema predlagateljima (inicijatorima) uglavnom su to bili predsjednica Vijeća i Vijeće Gradske četvrti.
U ukupnom radu Vijeća poseban osvrt svakako zavređuje planiranje i realizacija Plana malih komunalnih akcija Mjesnog odbora kao i Plana komunalnih aktivnosti kojeg donosi Vijeće Gradske četvrti, kao najvažnijeg instrumenta kojim Vijeće Mjesnog odbora, u prethodnoj pripremi tog Plana, može izravno utjecati na zadovoljavanje različitih konkretnih potreba u pojedinim dijelovima Mjesnog odbora. 
	Sukladno Zaključku o prostorima mjesne samouprave (Službeni glasnik Grada Zagreba 8/17, 1/18, 3/19, 13/19, 14/19, 18/19, 22/19, 11/20 i 28/21) Vijeće je odlučivalo o povremenom korištenju prostora mjesne samouprave u Albaharijevoj ulici 2 dok je odluke o jednokratnom korištenju prostora donosila predsjednica Vijeća temeljem ovlasti Vijeća.
S pozicije ostali nespomenuti rashodi poslovanja Vijeće je financiralo manifestaciju Advent na Knežiji.
4. ZAKLJUČNE OCJENE
Vijeće Mjesnog odbora Knežija potvrdilo se kao mjesto artikulacije zajedničkih potreba i interesa stanovnika svoga područja. Učestalo obraćanje Vijeću građana, udruga i drugih subjekata s njihovim zahtjevima, prijedlozima, upitima i inicijativama ponajbolje svjedoči da je Vijeće prihvaćeno kao promicatelj demokratske rasprave i odlučivanja o zajedničkim prioritetima stanovnika Mjesnog odbora.
Vijeće međutim nije potpuno zadovoljno brzinom i kvalitetom rješavanja pojedinih problema na području Mjesnog odbora, što ovisi o spremnosti gradskih upravnih tijela i drugih institucija na uvažavanje njegovih inicijativa, prijedloga i zahtjeva, i s tim u vezi očekuje se napredak u sljedećem razdoblju. To otvara velike mogućnosti za daljnje unapređivanje rada Vijeća u idućim godinama, a time i za sve izravnije i učinkovitije sudjelovanje svih zainteresiranih građana u upravljanju Mjesnim odborom, Gradskom četvrti Trešnjevka -jug i Gradom Zagrebom.

Ad.2. Postavljanje zaštitnih stupića u zoni pješačkog prijelaza južno od kružnog toka na križanju Ujevićeve ulice i Ulice Davorina Bazjanca
Članovi Vijeća primili su materijal uz poziv.
Predsjednica usmeno informira nazočne o predmetu rasprave i odlučivanja.
U raspravi sudjeluju: svi članovi Vijeća.
Nakon rasprave Vijeće jednoglasno donosi

Z A K LJ U Č A K
o postavi stupića u Ujevićevoj ulici južno od kružnog toka na križanju sa Ulicom Davorina Bazjanca
1. Vijeće Mjesnog odbora Knežija razmatralo je zahtjev građanina T.P. vezano za postavljanje elastičnih zaštitnih stupića na kolniku u zoni pješačkog prijelaza južno od kružnog toka na križanju Ujevićeve ulice i Ulice Davorina Bazjanca.
2. Vijeće je suglasno predmetnim zahtjevom.
3. Zaključak dostaviti Vijeću Gradske četvrti Trešnjevka – jug.

Ad. 3.Postava uspornika i uspostava pješačkog prijelaza u ulici Kalinovica 2
Članovi Vijeća primili su materijal uz poziv.
Predsjednica usmeno informira nazočne o predmetu rasprave i odlučivanja.
U raspravi sudjeluju: svi članovi Vijeća.
Nakon rasprave Vijeće jednoglasno donosi


Z A K LJ U Č A K
o postavi uspornika i uspostavi pješačkog prijelaza radi sigurnijeg pristupa
stanara stambenoj zgradi na adresi Kalinovica 2
1. Vijeće Mjesnog odbora Knežija razmatralo je zahtjev stanara novoizgrađene zgrade na adresi Kalinovica 2 za hitnom postavom uspornika i uspostavom pješačkog prijelaza na predmetnoj adresi.
2. Vijeće nakon razmatranja zahtjeva smatra da je potrebno obaviti očevid od strane nadležnih tijela za inspekciju u području građenja, te nadležnog Sektora za promet Gradskog ureda za mjesnu samoupravu, promet, civilnu zaštitu i sigurnost.
3. Sastavni dio ovog zaključka je obrazloženje.
4. Zaključak dostaviti Vijeću Gradske četvrti Trešnjevka – jug.

OBRAZLOŽENJE
		Vijeće je razmotrilo zaprimljeni zahtjev stanara novoizgrađene zgrade na adresi Kalinovica 2 za postavom uspornika i uspostavom pješačkog prijelaza na adresi Kalinovica 2 zbog neadekvatno riješenog pješačkog pristupa zgradi, odnosno budući da uzduž sjeverne strane ulice Kalinovica 2 nakon izgradnje zgrade ne postoji nogostup kao ni pješački prijelaz kojim bi pješaci mogli pristupiti ulazu u zgradu, a što uzrokuje zabrinutost stanara za sigurnost djece u prometu.
	Vijeće prvenstveno ističe da su u zahtjevu navedene netočne tvrdnje da je investitor tijekom gradnje sam inicirao izgradnju nogostupa duž zgrade, a da mu je zahtjev odbijen jer se radi o gradskom zemljištu. Ispravno je ustvrditi da je k.č.br. 6716/1 k.o. Trešnjevka upisana kao JAVNO DOBRO PUT za koje je Vijeće odbilo dati suglasnost za prodaju, da su čestice 5185/2 i 5157/2 prije izgradnje građevine imale izlaz na prometnicu-ulicu Stara Knežija na sjevernu stranu gdje postoji nogostup kao i pješački prijelaz, te da je isključivo odlukom investitora da projektira glavni ulaz/izlaz iz građevine na jug stanarima onemogućen primjeren ulaz/izlaz, odnosno uskraćen im je direktan pristup na korištenje nogostupa što je dovelo do situacije da stanari moraju izlaziti direktno na cestu Kalinovica,a što je isključiva odgovornost investitora. 
	S obzirom na navedeno, Vijeće smatra da je potrebno obaviti očevid od strane nadležnih tijela za inspekciju u području građenja i utvrditi da li je nova zgrada izgrađena u skladu s izdanim dozvolama te da li je izdana uporabna dozvola s obzirom na postojeći problem u komunikaciji na prometnicu. Također, potrebno je utvrditi od strane nadležnih tijela postoji li mogućnost ili potreba revizije projekta i gradnje na način da se komunikacija ostvari na sjevernu stranu zgrade na ulicu Stara Knežija.
Također, Vijeće traži od nadležnog Gradskog ureda za mjesnu samoupravu, promet, civilnu zaštitu i sigurnost - Sektora za promet da se obavi uviđaj i utvrdi ako je moguće rješenje za sigurnu komunikaciju na prometnicu u ulici Kalinovica.
	Vijeće na kraju izražava svoje nezadovoljstvo da se javnim sredstvima trebaju nadoknađivati nedostaci u gradnji koji su se mogli i morali prevenirati.







	Ad. 4. Pitanja, prijedlozi i obavijesti
Budući da nitko ne traži riječ, predsjednica konstatira da je dnevni red iscrpljen te zaključuje
sjednicu.

Dovršeno u  19:40 sati.

KLASA: 024-08/24-003/397
URBROJ: 251-13-11-15/005-24-3
Zagreb, 21. veljače 2024.

Zapisnik sastavila: 							
    Marija Vulić

Predsjednica
Vijeća Mjesnog odbora
Knežija

[bookmark: _GoBack]Valentina Knežević, v.r.

	LINDIJANA JUŠIĆ
	
	
	
	
	

	2.
	JELENA HOLY

	3.
	VALENTINA KNEŽEVIĆ

	4.

	TOMISLAV STANČIĆ

	ZRINKA VRBANUS BAJDAK

	9.
	MARIJA VULIĆ

